Zhantas/Cleaned-Uzbek_Wikipedia huggingface dataset:
Andalusiya madrasasi

thumb| Andalusiya madrasasining tashqi koʻrinishi
Andalusiya madrasasi Madrasa El-Yunsiya nomi bilan ham tanilgan, Tunis Madinasida joylashgan tunis madrasasi. Sidi al-Ajmi madrasasi deb ham atalgan, chunki u zaviya yaqinida joylashganAbdelhakim Gafsi, Monuments andalous de Tunisie, Tunis, Agence nationale du patrimoine, 1993, 63 p. , p. 32.

 Joylashuvi 
left|thumb| Errakah koʻchasining metall lavhasi
U Errakah koʻchasida, Madinadagi Sidi Yunes nomi bilan ham tanilgan avliyo Abi Ahmad Muhammad Yunes maqbarasi yaqinidagi yahudiylar yashash hududidagi El Xarada joylashgan.

 Tarixi 
thumb| Madrasaning esdalik lavhasi
Madrasa 1609-yilda ispaniyalik Filipp III hukmiga binoan Ispaniyadan chiqarib yuborilgandan keyin Tunisga kelgan bir guruh musulmonlar tomonidan bunyod etilgan.

Qirollikning ijtimoiy, iqtisodiy va madaniy miqyosda rivojlanishiga hissa qoʻshgan musulmonlar jamoasi Bob Souikada Subhan Alloh masjidini ham qurdirgan.

 Hozirgi holati 
thumb| Nogironlarga yordam berish jamiyati 
Hozirgi kunda madrasa nogironlar uyushmasining vakolatxonasi hisoblanadi.
 

Turkum:Tunisning Madina shahridagi madrasalar
Qaid Murod madrasasi

thumb| Ilgari Xara nomi bilan mashhur boʻlgan Hafsiya shahar kvartalidan madrasaning koʻrinishi.
Qaid Murod madrasasi Tunis Madinasidagi madrasalardan biri boʻlib, Murodiylar sulolasi davrida qurilgan.

 Joylashuvi 
Muassasa Svari madrasasi sifatida ham tanilgan, chunki u Svari xiyobonida, bugungi kunda Hafsiya deb ataladigan shahar kvartalida joylashgan.

 Tarixi 
Madrasa 1682 (hijriy 1093) yili Murodiy shahzodasining mamluklaridan boʻlgan Qaid Murod Ben Abdulloh tomonidan qurilgan. U asosan hanafiy islom mazhabi talabalari uchun bunyod etilgan.

Hara shahar mavzesi oʻzgargandan soʻng 1936 (hijriy 1355) yilda madrasa butunlay vayron boʻlgan va uning oʻnlab toshlari qadimdan mavjudligining guvohi sifatida bugungi kunda Bardo milliy muzeyida saqlanmoqda.

 Olimlar 
Madrasaning mashhur ustozlari orasida Shayx Umar Mahjub va muftiy Muhammad al-Kbayl kabilar boʻlgan.
 

 

 

Turkum:Tunisning Madina shahridagi madrasalar
Ibn Tafargin madrasasi

Ibn Tafargin madrasasi Tunis Madinasining madrasalaridan biridir.

 Joylashuvi 
thumb| Achour koʻchasining metall lavhasi
Madrasa al-Hafsiya tumanidagi Achour koʻchasida joylashgan edi.

 Tarixi 
Ibn Tafargin madrasasi Hafsidlar davrida qurilgan.

 Etimologiyasi 
Madrasa oʻz nomini uning asoschisi, madrasa hududida dafn etilgan Ibn Tafargin nomidan olgan.

 Tavsifi 
Muassasada madrasaning asosiy elementlari (skifa, gʻorfa, sahn va boshqalar) va katta zal mavjud boʻlgan.

Binoning skifasi toʻgʻri shaklda boʻlib, koʻcha va zalga nisbatan balandroq boʻlgan.
 

Turkum:Tunisning Madina shahridagi madrasalar
Mġarr (Gozo)

thumb|300x300px| Mġarr porti
Mġarr — Maltaning janubi-sharqidagi Gozo hududi joylashgan port shahar.

 Etimologiyasi 
Mġarr nomi arabcha „port“ degan maʼnoni anglatuvchi „mġar“ soʻzidan kelib chiqqan boʻlishi mumkin deb taxmin qilinadi.

 Tarixi 
right|thumb|300x300px| Mġarrning 3D modeli
Mġarr shahri shu nom bilan ataluvchi sayoz port atrofida shakllangan. 1241-yilga kelib Maltaga parom qatnovi yoʻlga qoʻyilgan va baliq ovlash keng ommalashgan. Keyingi davrlarda bandargoh atrofidagi hudud koʻproq rivojlangan boʻlsa-da, port boshpana bilan toʻliq taʼminlanmagani uchun 1841-yilga qadar port hududi u qadar ommalashmagan. Suv toshqinlarini toʻsib turuvchi toʻsiq 1906-yilgacha bir necha marta mustahkamlangan va uzaytirib borilgan. 1929–1935-yillarda yuzaga kelgan katta suv toʻlqinidan keyin 1969-yilda yana ikkita toʻsiq qurilgan. Toʻsiqlarning ikkinchisi qurib bitkazilgandan soʻng port maydoni 121,4 ming kvadrat metrgacha kengaygan.

Parom bekati 21-asr boshlarida 9,3 million yevroga qayta qurilgan. Uning qurilishi 2001-yilda boshlangan va yetti yil davom etgan, bekat 2008-yil fevral oyida ochilgan. Hozir bandargohda 600 ga yaqin yoʻlovchi va 200 ta avtomobilga xizmat qilish imkoniyati mavjud. Qurilish jarayonida yangi portning dizayni uning atrofdagi landshaftga vizual taʼsirini kamaytirish uchun oʻzgartirilgan.

 Iqtisodiyoti va imkoniyatlari 
Mġarr — Gozodagi eng katta baliqchilar qishlogʻi hisoblanadi. Shaharda parom bekatidan tashqari, yaxta marinasi ham joylashgan. Mġarr hududidagi Fort Chambray nomli mudofaa inshooti 1749-yilda Avliyo Ioann ritsarlar tomonidan qurilgan.

2010-yil may oyida bandargohni xususiylashtirilishi eʼlon qilingan. Mazkur vazifa bandargohni modernizatsiya qilmoqchi boʻlgan Harbour Management Company Limited kompaniyasiga topshirilgan.

Portdagi qirgʻoq yaqinida joylashgan Gleneagles Bar 1732-yilda parom yoʻlovchilari uchun kabina sifatida qurilgan. U oʻzining noyob qiyalik tomi bilan mashhur.

 Transport tizimi 
Mġarr parom xizmatlari orqali Maltadagi Ċirkewwa, Valletta va Komino orollari bilan bogʻlangan. Avtobuslar Viktoriya va Marsalfornga qadar qatnaydi.
 

Turkum:Gozo
Turkum:Maltadagi shaharchalar
Turkum:Malta geografiyasi
Turkum:Maltadagi port va bandargohlar
Turkum:Għajnsielem
Lalla az-Zahar masjidi

Lalla az-Zahar masjidi , yoki az-Zahar masjidi — Marokashning tarixiy eski shahridagi Fos al-Jadidda joylashgan masjid. U, shuningdek , Jamaʼ al-Hajjar („Tosh masjidi“) nomi bilan ham tanilgan, ehtimol uning tosh portaliga kirishi bilan bogʻliq. Masjid 1357-yilda (hijriy 759-yil) Mariniylar sultoni Abu Inon tomonidan asos solingan yoki qurib bitkazilgan.

 Arxitekturasi 

 Tuzilishi 
Masjidning janubi-sharqiy burchakida minora borMaslow, Boris (1937). Les mosquées de Fès et du nord du Maroc. Paris: Éditions d’art et d’histoire. pp. 65-73.. Ichida uchta yoʻlak joylashgan. Eng shimoliy yoʻlakning oʻrtasini kichik kvadrat shakldagi ochiq hovli (sahn) egallagan boʻlib, uning oʻlchami 6,6 metr, markaziy favvora joylashgan. Masjidning shimoliy devori boʻylab hovlining sharqida chuqurligi 12 metr boʻlgan quduq ham suv bilan taʼminlangan. Masjidning asosiy eshigi shu hovliga olib boradi. Janubdagi yoʻlak masjidning orqa devorining oʻrtasida joylashgan mehrobni oʻz ichiga oladi. Xona toʻrtburchaklar shaklidagi suv havzasi boʻlgan hovlidan iborat boʻlib, uning yon tomonida hojatxonalar uchun kichikroq xonalar joylashgan.

 Dekoratsiyasi 
left|thumb| Masjid kirishi
Masjid oʻzining kattaligiga qaramay, bezaklari bilan ajralib turadiMarçais, Georges (1954). L’architecture musulmane d’Occident. Paris: Arts et métiers graphiques. p. 278.. Ayniqsa, uning kirish eshigi oʻyilgan toshdan qilingan (Mariniy masjidlari uchun nisbatan kam uchraydi) geometrik naqshlar va muqarnaslar bilan. Kirish eshigi ustidagi toshga oʻyilgan arabcha yozuvda Abu Inonni maqtagan va masjidning barpo etilgan sanasi yozilgan.

 Yana qarang 

 Masjidlar roʻyxati
 Afrikadagi masjidlar roʻyxati
 Marokashdagi masjidlar roʻyxati

 

 

 Boris Maslou (1893-1962) haqidagi virtual koʻrgazma, Cité de lʼarchitecture et du patrimoine; masjid minorasining eski rasmlarini oʻz ichiga oladi (pastdagi oxirgi 2 rasmga qarang)

Turkum:Koordinatalar Vikimaʼlumotlarda
Asad ibn Hoshim

alt=Asad ibn Hāshim was the son of Hashim ibn Abd Manaf and the brother of Abd al-Muttalib.|right|thumb| Asad ibn Hoshim
Asad ibn Hoshim Hoshim ibn Abdulmanafning oʻgʻli, Abdulmuttalibning ukasi, Fotima binti Asadning otasi, Alining onasi va Abu Tolibning amakivachchasi boʻlgan. Asad Qurayshning arab qabilalari orasida juda hurmatli inson edi. U savdogar boʻlib, kambagʻallarga tez-tez yordam koʻrsatib turgan. Uning ismi Arslon (jasur) degan maʼnoni anglatadi. Uning baʼzi avlodlari, odatda, al-Qurayshiy, al-Hoshimiy, al-Asadiy, Sayyid, Sharif familiyalaridan foydalangan boʻlsalar, yana boshqa avlodlari unga tegishli har qanday familiyadan foydalanishdan qochishgan.

 Tavalludi 
Tarixchilar Asad ibn Hoshimning aniq tugʻilgan sanasi haqida maʼlumotga ega emaslar, ammo ayrim ga koʻra milodiy 485 yoki 497-yilda Makkada dunyoga kelgan.

 Dini 
ga koʻra, Asad ibn Hoshim Ibrohim paygʻambar eʼtiqod qiilgan dinga eʼtiqod qilgan, chunki arablarning aksariyati aynan shu dinga, jumladan, uning qabilasi Quraysh va boshqa amakilari tegishli boʻlgan qabilalar ham shu dinga eʼtiqod qilishgan. Asad ibn Hoshim Islom paygʻambari Muhammad tugʻilishidan oldin vafot etgan.

 Aka-uka va opa-singillari 

 Abu Sayfi ibn Hoshim
 Abdulmuttalib ibn Hoshim
 Nozil ibn Hoshim
 Nadla binti Hoshim
 Safiya binti Hoshim
 Shifo binti Hoshim
 Ruqayya binti Hoshim
 Xolida binti Hoshim
 Xanna binti Hoshim
 Zayfa binti Hoshim
 Janna binti Hoshim
 Ramla binti Hoshim
 Hayya binti Hoshim
 Dayfa binti Hoshim
 Sayfa ibn Hoshim
 Abbos ibn Hoshim
 Abu Sayr ibn Hoshim

 Avlodlari 

 Fotima binti Asad ibn Hoshim xalifa Ali va uning akalarining onasi boʻlib, Muhammadga juda qadrdon kishilardan edi.

 Hunayn ibn Asad ibn HoshimAnsaab-ul-Ashraaf v4. Asad ibn Hoshimning oʻgʻli boʻlib, uning Abdulloh va Abdurrahmon ismli ikki oʻgʻli boʻlgan. Ularning ikkalasi ham sahobalardan boʻlib, har ikkalasining oʻgʻlining ismi koʻplab hadis kitoblarida zikr qilinganAnsaab-ul-Arab, v3, page 99..

 Aday bint Asad ibn Hoshim

 Xolida binti Asad ibn Hoshim (amakivachchasi al-Arqam ibn Nozil ibn Hoshimga turmushga chiqqan va Um as-Soib ash-Shafoa ismli qiz dunyoga keltirgan)Tareekh-e-Baghdad, v2, page412.

 Oʻlimi 
Asad ibn Hoshim Muhammad tugʻilishidan oldin vafot etgan va boshqa oila aʼzolari bilan Makkada, ilgari Xojun nomi bilan mashhur boʻlgan Jannat al-Mualla degan hududda dafn etilgan.

 

Turkum:Sahobalar ajdodlari
Turkum:Najjoriylar
Turkum:Muhammadning oilasi
Ilyos Qurbonov

Ilyos Qurbonov (1979-yil 17-mart, Toshkent viloyati) — Oʻzbekistonlik futbolchi, hujumchi pozitsiyadia oʻynagan.

 Futbolchilik faoliyati 

 Klub faoliyati 
Ilyos Angren futbol maktabida dastlabki bilimlarni olgan. Professional faoliyatini 1999-yil Angrenning „Semurgʻ“ jamoasi tarkibida boshlagan. 2000-yilgi mavsumda Oʻzbekiston oliy ligasida debyut qilgan. Angren jamoasi tarkibida ikki yarim mavsumdan ziyod vaqt davomida oʻynadi va 2001-yil ikkinchi davrada Buxoroning „Buxoro“ klubi tarkibida oʻtgan. Buxoro klubi tarkibida 72 oʻyinda ishtirok etdi va 19 ta gol muallifiga aylandi. 2004-yilgi mavsumda Qarshining „Nasaf“ jamoasi bilan shartnoma imzolagan. Qarshi jamoasi tarkibida 4 mavsum davomida oʻynadi va 82 oʻyinda 16 gol muallifiga aylandi. Bu vaqt davomida „Nasaf“ jamoasi bilan birgalikda 2005 va 2006-yilgi mavsumlarda bronza medal sohibi boʻlgan.

2008-yilgi mavsumda Qarshi jamoasini tark etgan va Samarqandning „Dinamo“ jamoasi tarkibida boshlagan. Mavsum davomida 26 ta oʻyinda ishtirok etib 11 ta gol muallifi boʻlgan va bu eng yaxshi mavsumlaridan biriga aylanagan. Samarqand klubidagi bir yillik faoliyatidan soʻng Bekobodning „Metallurg“ jamoasi tarkibiga oʻtgan. Bekobodning klubida toʻrt mavsum davomida oʻynagan, ammo avvalgi darajasiga qayta olmagan. 2013-yilgi mavsum avvalida Jizzaxning „Soʻgʻdiyona“ klubi bilan shartnoma imzolagan va ikki mavsum davomida oʻynagan. 2014-yilgi mavsum yakunida 9 ta oʻyinda 3 ta gol muallifiga aylandi va butsalarini „mixga ildi“.

 Terma jamoadagi faoliyati 
Oʻzbekiston terma jamoasi tarkibida bir bor 2009-yil 1-fevral Ozarbayjon terma jamoasiga qarshi oʻyinda maydongga tushgan va oʻyin 1-1 hisobida yakunlangan, Oʻyinda Oʻzbekiston terma jamoasi tarkibidagi yagona golni Ilyos Qurbonov kiritgan.

 Futboldan keyingi faoliyati 
2015-yildan futbolchi sifatida faoliyatini yakunlagan Ilyos, sobiq jamoasi Bekobodning „Metallurg“ klubiga yoshlar jamoasi murabbiyi sifatida qaytgan. Keyinchalik „Metallurg“ jamoasida turli lavozimlarda faoliyat olib bordi va 2023-yildan bosh murabbiy yordamchisi vazifasida ishlamoqda.

 Yutuqlar 

 Oʻzbekiston Superligasi uchinchi oʻrin sohibi: 2005, 2006

 

 

 Ilyos Qurbonov Transfermarkt saytida
 
 Ilyos Qurbonov OʻzPFL saytida
 
 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Angren klubi futbolchilari
Turkum:Buxoro klubi futbolchilari
Turkum:Nasaf klubi futbolchilari
Turkum:Dinamo Samarqand futbolchilari
Turkum:Metallurg Bekobod klubi futbolchilari
Turkum:Soʻgʻdiyona Jizzax futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston milliy terma jamoasi erkak futbolchilari
Sablukovo (Xarovsk tumani, Vologda)

Sablukovo   — Rossiya Federatsiyasining Vologda viloyati Xarovsk tumanida joylashgan qishloq.

Sablukovo — Vologda viloyati Xarovsk tumanidagi qishloq.

Maʼmuriy-hududiy boʻlinishiga koʻra, Razinskiy qishloq posyolkasi tarkibiga kiradi.

Xarovsk viloyat markazigacha avtomobil yoʻli orqali 37 km, Gori munitsipaliteti markaziga esa 2 km.

2002-yilgi aholini roʻyxatga olish maʼlumotlariga koʻra, aholi soni 3 nafar.

 Aholisi 
Aholisi — 0 kishi (2010)https://www.gosspravka.ru/Adresa/regions.html.
Savinskaya (Xarovsk tumani, Vologda)

Savinskaya   — Rossiya Federatsiyasining Vologda viloyati Xarovsk tumanida joylashgan qishloq.

Maʼmuriy-hududiy boʻlinishiga koʻra, Mixaylovskiy qishloq posyolkasi tarkibiga kiradi.

Xarovsk viloyat markazidan avtomobil yoʻli orqali 19,5 km uzoqlikda joylashgan. Mixaylovskiy qishloq kengashi markazigacha esa 2,5 km. Eng yaqin aholi punktlari — Mixaylovskoye, Muryginskaya, Lavrovskaya, Stenixa, Anisimovskaya.

 Aholisi 
Aholisi — 0 kishi (2010)https://www.gosspravka.ru/Adresa/regions.html.
Samatovo (Xarovsk tumani, Vologda)

Samatovo   — Rossiya Federatsiyasining Vologda viloyati Xarovsk tumanida joylashgan, hozirda tugatilgan qishloq.

Maʼmuriy-hududiy boʻlinishiga koʻra, Mixaylovskiy qishloq kengashi tarkibiga kiruvchi Mixaylovskoye qishloq aholi punktining bir qismi edi.
 Aholisi 
Aholisi — 0 kishi (2010)https://www.gosspravka.ru/Adresa/regions.html.
Jibal

thumb|1886-yilgi X asrga oid Yaqin Sharq xaritasi. Xaritada Jibal viloyati koʻrsatilgan.

Jibāl , shuningdek, al-Jabal , arablar tomonidan Gʻarbiy Eronda Umaviylar va Abbosiylar xalifaliklari davrida mavjud boʻlgan mintaqa va viloyatga berilgan nom.

Bu nom „togʻlar“ degan maʼnoni anglatib, jabal („togʻ, tepalik“) soʻzining koʻpligi boʻlib, mintaqaning Zagrosdagi togʻli tabiatini ifodalagan. 12—14-asrlar oraligʻida Jibal nomi asta-sekin unutilib, Mesopotamiyadagi Arab Iroqidan farqlash uchun Iroq Ajami („Fors Iroqi“) atamasi ishlatila boshlagan. Mintaqa hech qachon aniq belgilangan chegaralarga ega boʻlmagan. Shunday boʻlsa-da, sharqda Maranjob choʻli, janubda Fors va Xuziston, janubi-gʻarb va gʻarbda Iroq, shimoli-gʻarbda Ozarbayjon, shimolda Elburs togʻlari bilan chegaralanib, hududi jihatidan qadimgi Midiya mamlakati bilan taxminan mos kelgan.

Abbosiylar xalifaligi davrida Jibal markazi Ray boʻlgan alohida viloyat sifatida tashkil qilinib, u 10-asr boshlarida Abbosiylar nazoratini yoʻqotmaguncha faoliyat yuritgan. Biroq, 9-asrning koʻp qismida bu hudud avtonom mahalliy sulola Dulafiylar tomonidan boshqarilgan. 10-asr oxiri va 11-asr boshlarida Jibalning katta qismi Buvayhiy amirliklaridan biriga aylangan, janubi esa Kakuyiylar qoʻliga oʻtgan.

Jibaldagi soʻzlashuv tili arab ida Fahla yoki Bahla nomi bilan maʼlum boʻlgan pahlaviy tili boʻlgan. Pahlaviy so‘zma-so‘z Parfiya maʼnosini bildirsa-da, bu nom „qahramon, qari, qadimiy“ degan maʼnoni anglatgan. „Pahlaviy“ shimoli-gʻarbiy Eron tillari va dialektlari guruhining umumiy nomi boʻlib, ular bugungi kunda ham mavjud. Masalan, tolish, janubiy tati yoki ozariy variantlari shular jumlasidan.

 

 
 
 
 
 
 

 
Turkum:Eronning tarixiy mintaqalari
Turkum:Eron tarixiy geografiyasi
Samsonixa (Xarovsk tumani, Vologda)

Samsonixa   — Rossiya Federatsiyasining Vologda viloyati Xarovsk tumanida joylashgan qishloq.

Maʼmuriy-hududiy boʻlinishiga koʻra Xarovskiy qishloq posyolkasining bir qismi boʻlmish Xarovskiy qishloq kengashi tarkibiga kiradi.

Xarovsk viloyati markaziga avtomobil yoʻli orqali boʻkgan masofa 6,5 ​​km. Aholi qishloqga yashash uchun, asosan, yoz oylarida tashrif buyuradi. Yozda qishloq aholisi 10 kishidan ortadi.

2002-yil aholini roʻyxatga olish maʼlumotlariga koʻra, aholi soni 1 kishi.
Barra binti Samval

Barra binti Samval (; ) Islom paygʻambari Muhammadning rafiqasi Safiya binti Huyayning onasi boʻlib, Muhammad bilan aloqada boʻlgan arab yahudiy qabilasi aʼzolaridan biri edi.

 Biografiyasi 
Barra binti Samval Banu Horis qabilasidan boʻlgan taniqli jangchi shoir Samval ibn Adiyaning qizi boʻlgan. Uning Rifoa ibn Samval ismli ukasi boʻlib, milodiy 565-yilda vafot etgan, bu vaqtda Barra binti Samval kamida 45 yoshda boʻlib, qizi Safiya binti Huyayni dunyoga keltirgan. Shu sababli Barra binti Samval va Rifoa ibn Samvalning ismlari bir-biri bilan oʻzaro bogʻliq boʻlsa-da, ular aka-singil boʻlmasligi ham mumkin. Boshqa bir taxminlarga koʻra, Banu Qurayza qabilasi vakillaridan biri milodiy 622-623-yillarda Muhammadga qarshi janglarda ishtirok etgan taniqli Samval ibn Zayd ham Barra binti Samvalga qarindosh boʻlishi mumkin. Shuningdek, uning Azzol ibn Samval, Qurayza qabilasi boshligʻi Kaʼb ibn Asad bilan qarindosh boʻlishi mumkinligi aytiladi.

Barra binti Samval oʻz davrining eng yirik yahudiy qabilalaridan biri boʻlgan Banu Nodir qabilasi boshligʻi Huyay ibn Axtabga turmushga chiqqanjewishencyclopedia.com . Keyinchalik Madinada yashab, Banu Qurayza qabilasiga oʻtgan. Barra va Huyayning kamida uch nafar farzandlari, bir oʻgʻli, Safiya ismli qizi va yana bir qizi boʻlganYitzhak, R. (2007). Muhammad’s Jewish Wives. Journal of Religion and Society, 9, 1-14.. Milodiy 625-yilda Banu Nodir qabilasi Madinadan quvilganida, Barra oilasi bilan Haybarga joylashgan.

Barra binti Samval Haybarda katta mavqega ega boʻlgan, u yerda eri Huyay ibn Axtab rahbar sifatida tan olingan. Muhammad bilan toʻqnashuv davomida uning qarindoshlari Sallom ibn Abu al-Huqayq va Usayr ibn Zarimlarning oʻldirilgan. Milodiy 627-yilning may oyida Xandaq jangida qatnashgani uchun eri va oʻglining, shuningdek, qurayzalik boshqa yana koʻplab erkak qon qarindoshlarining boshi kesilgan, ammo uning akasi Rifoa musulmon ayoldan panoh topgani uchun tirik qolganGuillaume, A. The Life of Muhammad: A Translation of Ishaq’s Sirat Rasul Allah..

Barra binti Samvalning qizi Safiya dastlab Banu Nodirlar yetakchisi Sallam ibn Mishkamga turmushga chiqqan edi. Keyinchalik milodiy 628-yilgi Haybar jangi voqealaridan keyin oʻldirilgan Kenana ibn al-Robiy ibn Abu al-Huqayq bilan oila qurgan. Safiya Kenana oilasining boshqa ayollari qatori asirga olingan, ammo uning urush asirligi maqomi Islom paygʻambari Muhammadga turmushga chiqishi bilan tugagan. Shunday qilib, Barra binti Samval Muhammadning qaynonasi sifatida tanilgan. Biroq 628-yildan keyin uning taqdiri qanday kechganligi bilan bogʻliq maʼlumotlar mavjud emas.

 

Turkum:Sahobalar ajdodlari
Samilixa

Samilixa   — Rossiya Federatsiyasining Vologda viloyati Xarovsk tumanida joylashgan qishloq.
U maʼmuriy-hududiy boʻlinishiga koʻra, Kubinskiy qishloq posyolkasining bir qismi boʻlmish Kubinskiy qishloq kengashi tarkibida boʻlgan.
Xarovsk viloyat markaziga avtomobil yoʻli orqali boʻlgan masofa 34 km, Sorojin munitsipaliteti markazigacha esa 19 km. Eng yaqin aholi punktlari — Ershixa, Kolibanixa, Gora, Fedorovskoye.
 Aholisi 
Aholisi — 0 kishi (2010)https://www.gosspravka.ru/Adresa/regions.html.
Sekirino (Xarovsk tumani, Vologda)

Sekirino   — Rossiya Federatsiyasining Vologda viloyati Xarovsk tumanida joylashgan qishloq.Maʼmuriy-hududiy boʻlinishiga koʻra, Razinskiy qishloq posyolkasi tarkibiga kiradi.
Xarovsk viloyat markazidan avtomobil yoʻli orqali 36 km uzoqlikda, Gori munitsipaliteti markazigacha esa 1 km uzoqlikda joylashgan.

2002-yildagi aholini roʻyxatga olish maʼlumotlariga koʻra, hududda aholi istiqomat qilmaydi.
 Aholisi 
Aholisi — 0 kishi (2010)https://www.gosspravka.ru/Adresa/regions.html.
Helena Sirkus

Helena Sirkus (1900-yil 14-may – 1982-yil 19-noyabr) polshalik meʼmor, shaharsozlik muhandisi va oʻqituvchi.

U Varshavada Helena Eliasberg ism-sharfi bilan tugʻilgan va 1918-yildan 1923-yilgacha Varshava Texnik Akademiyasida arxitektura boʻyicha tahsil olgan. 1922-yilda Helena familiyasini Niemirovskaga oʻzgartirgan. U Varshava universitetida Roman Kramstik bilan rasm chizish va falsafa fanlarini oʻrgangan. Helena avangard Praesens guruhining hammuassisi boʻlgan. U, shuningdek, Xalqaro Architecture Congrès dʼArchitecture Congrès (CIAM) aʼzosi boʻlib, 1945-yildan 1954-yilgacha rais oʻrinbosari lavozimida ishlagan. 1950-yilda u Polsha texnik akademiyasida arxitektura boʻyicha maʼruza qila boshlagan. 1945 yil may oyida u Varshavaga qaytib kelgan

Helena Afina Xartiyasining muharriri hisoblanadi.

U 1925-yilda bilan oila quradi.

1930-yillarda Sirkus va uning eri ishchilar uchun Na Rakovcu uyi loyihasini ishlab chiqadilar. Ikkinchi jahon urushidan keyin Helena Varshava shahrini qayta qurish rejalari ustida ishlagan. U turmush oʻrtogʻi bilan 1948–1952-yillarda Varshavadagi 10 000 kishi istiqomat qilgan Na Kole hududida faoliyat yuritgan.

Helen Sirkus 1944-yilda Polsha ishchilar partiyasi, 1948-yilda esa Polsha Birlashgan ishchilar partiyasi aʼzosi boʻlgan.

1948-yil 28-yanvardagi muhandis darajasi toʻgʻrisidagi qonun asosida Helena Sirkus 1948-yilda meʼmor-muhandis unvonini olgan (Arxitektura fakulteti Kengashi va Varshava Texnologiya Universiteti Senati tomonidan berilgan).

Sirkus Ku idei osiedla społecznego („Ijtimoiy mulk gʻoyasi tomon“) (1976) va Społeczne cele urbanizacji („Shahar rejalashtirishning ijtimoiy maqsadlari“) (1984) nomli kitoblar muallifidir.

Helena Sirkus Varshavada 82 yoshida, 19-noyabr 1982-yilda vafot etgan.
 Mukofotlari 
 Polsha Xalq Respublikasining 30 yilligi medali (1974)
 Polsha Xalq Respublikasining 10 yilligi medali (19-yanvar 1955)
 Złota SARP nishoni (1955)
 Xotirasi 
Helena Sirkus va uning turmush oʻrtogʻi Szymon Sirkus tomonidan yaratilgan yodgorliklar maketlari 2017-yilda Varshavadagi „Praga shon-shuhrat zali“ga oʻrnatilgan.

 

Turkum:1982-yilda vafot etganlar
Turkum:1900-yilda tugʻilganlar
Turkum:Polyak shaharsozlik muhandislari
Turkum:Varshava universiteti bitiruvchilari
Turkum:20-asrda polshalik ayollar
Turkum:Polshalik ayol arxitektorlar
The Remains

The Remains — 2016-yilda suratga olingan AQSh dahshatli filmi. Uning ssenariysini Thomas Della Bella yozgan va ushbu filmga oʻzi rejissyorlik qilgan. Filmda beva qolgan John ismli ota rolini Todd Lowe ijro etgan. The Remains kitobida John xotini vafot etgandan soʻng oilasi bilan bir uyga koʻchib oʻtadi, ammo u uyda qoldirilgan buyumlar sehrlangan boʻlib chiqadi.

 Rollarda 

 Todd Lowe John rolida
 Brooke Butler Izzy rolida
 Hannah Nordberg Viktoriya rolida
 Aiden rolida Dash Williams
 Ashley Crow Claire rolida
 Tommy rolida Samuel Larsen
 Maria Olsen xonim Addison rolida

 Tanqidiy javob 
The Remains asosan salbiy fikrlar olgan. Rotten Tomatoesda film 9% reytingga ega.

 

 

 
 
 
 

Turkum:2016-yil filmlari
Turkum:AQSh filmlari
Turkum:Dahshatli filmlar
Oʻnta negr bolasi (televizion serial)

Oʻnta negr bolasi — 2015-yilda efirga namoyish etilgan detektiv televizion serial. Uch qismdan iborat boʻlgan bu serial ingliz yozuvchisi Agatha Christiening 1939-yilda yozilgan „Oʻnta negr bolasi“ nomli romaniga asoslangan. Bu televizion serial Sarah Phelps tomonidan qayta ishlangan va Craig Viveiros tomonidan suratga olingan. Filmda bir-biriga aloqasi boʻlmagan bir guruh begona kishilarning orolga taklif etilishi va oʻtmishdagi jinoyatlari sababli oʻldirilishi kuzatiladi. Ushbu film 6 milliondan ortiq tomoshabinga taqdim etilgan va film tanqidchilari tomonidan yuqori baholangan.

 Syujeti 
1939-yil avgust oyining oxirgi issiq kunlarida sakkizta bir-biriga begona boʻlgan kishi „Oven va uning xotini“ tomonidan Angliyaning Devon shahri sohilidan uzoqroqda joylashgan kichik orolga taklif etiladi. Mehmonlar oroldagi uyda er-xotin xizmatkorlar Tomas va Ethel Rogerslar bilan uy egasi boʻlmagan payti birga yashashadi.

Kechki ovqat paytida ular markazdagi oʻnta kichkina abstrakt haykallarni koʻrishadi. Keyinchalik, Tomas Rogeers gramafonni yoqqanida undagi ovoz barcha mehmonlarni qotillikda ayblaydi. Bundan koʻp oʻtmay, mehmonlarning biri zaharlanishdan vafot etadi, keyin ikkinchisi va uchinchilari ham. Har birining oʻldirilishi bilan bir vaqtda oʻz markazidan bir haykal olib tashlanadi. Qotil kimligi noaniq va qolgan odamlar vaqt ketmasdan oldin qotilning kimligini topishlari kerak boʻladi lekin topishning iloji boʻlmaydi. Shunday qilib, hammasi oʻldirilgandan keyin orolda hech kim qolmaydi.

 

 

 
 Oʻnta negr bolasi seriali BBC Onlineda
 Oʻnta negr bolasi seriali Rotten Tomatoesda

Turkum:Angliyada suratga olingan filmlar
Turkum:Detektiv filmlar
Mubin Ergashev

Mubin Asrorovich Ergashev (1973-yil 6-oktyabr) — tojikistonlik sobiq professional futbolchi, hozirda „Lokomotiv-Pomir“ va Tojikiston U-19 terma jamoasi bosh murabbiyi.

 Faoliyati 

 Murabbiylik faoliyati 
2014-yil 13-yanvarda Ergashev „Istiqlol“ klubiga bosh murabbiy etib tayinlangan. 2015-yilning iyul oyida Muhsin Muhammadiyev isteʼfoga chiqarilgach, Ergashev Tojikiston terma jamoasida ham murabbiylik lavozimini egallagan.

2015-yilning dekabr oyida Ergashev UEFA Pro murabbiylik litsenziyasini olgan. Tojikistonda futbol boʻyicha 2018-yilgi Jahon chempionati saralash bosqichidagi omadsizlikdan soʻng Ergashev va uning xodimlari oʻz vazifalaridan ozod etilgan.

2016-yilning 10-iyulida „Istiqlol“ jamoasi barcha murabbiylar shtabi, jumladan, bosh murabbiy Ergashevni ham ishdan boʻshatgan.

2017-yil 9-iyun kuni Vitaliy Levchenko „Krilya Sovetov“ murabbiylar shtabiga qoʻshilganidan soʻng, „Barkchi“ jamoasining Ergashevni murabbiyi etib tayinlangan. 2021-yil 13-aprelda „Istiqlol“ jamoasi Ergashevni OChL guruh oʻyinlariga vaqtinchalik bosh murabbiy sifatida eʼlon qilgan, chunki murabbiy Vitaliy Levchenkoda talab qilinadigan murabbiylik litsenziyasi yoʻq edi.

8-noyabr kuni Ergashev Qozogʻiston terma jamoasi qarshi oʻyinda Tojikiston terma jamoasini vaqtincha bosh murabbiy etib tayinladi.

 Murabbiylik statistikasi 

JamoaDanGachaNatijalarTajikistan 2013-yil may2013-yil iyunIstiklol2014-yil 13-yanvar2016-yil 10-iyulTajikistan2015-yil 28-iyul2016-yil 30-martBarkchi2017-yil 9-iyun2018-yil 31-dekabrIstiklol 2020-yil 1-yanvar17-fevral, 2020-yilLokomotiv-Pamir18-fevral, 2020-yilHozirgachaJami

 Yutuqlar 

 Murabbiy 

 Istiqlol

 Tojikiston ligasi (2): 2014, 2015
 Tojikiston kubogi (2): 2014, 2015
 Tojikiston Superkubogi (3): 2014, 2015, 2016

 

 

Turkum:1973-yilda tugʻilganlar
Turkum:Yashayotgan insonlar
Turkum:Tojikistonlik erkak futbolchilar
Turkum:SSSR erkak futbolchilari
Turkum:Erkak futbol yarim himoyachilari
Turkum:Tojikiston milliy futbol terma jamoasi murabbiylari
Turkum:Tojikistonlik futbol murabbiylar
Turkum:Regar-TadAZ klubi futbolchilari
Turkum:Alifbo boʻyicha sportchilar
Ostona xalqaro moliya markazi

Ostona xalqaro moliya markazi (AIFC) — 2018-yil 5-iyulda rasman ishga tushirilgan Qozogʻistonning Ostona shahridagi moliyaviy markazdir.

2015-yil 20-may kuni Qozogʻiston Respublikasi Prezidenti Nursulton Nazarboyev beshta institutsional islohotni amalga oshirish boʻyicha „100 aniq qadam“ Millat rejasini eʼlon qildi, bu esa 2050-yilga qadar mamlakatning rivojlangan 30 ta rivojlangan davlat qatoriga kirish intilishlariga erishish uchun zarur boʻlgan kuchli milliy platformani taʼminlashga qaratilgan. Millat rejasi doirasida EXPO-2017 xalqaro ixtisoslashtirilgan koʻrgazmasi infratuzilmasi negizida maxsus huquqiy maqomga ega AIFC tashkil etildi.

2015-yil 7-dekabrda tasdiqlangan „Ostona xalqaro moliya markazi toʻgʻrisida“gi Konstitutsiyaviy nizom AIFC faoliyati uchun huquqiy asos hamda uning ishtirokchilari uchun qulay shart-sharoitlarni taʼminlaydi.

Ostona xalqaro moliya markazi moliyaviy resurslarni jalb qilishda asosiy rollardan birini oʻynaydi. Markaziy Osiyo, Kavkaz, Yevroosiyo iqtisodiy ittifoqi (YEOI), Yaqin Sharq, Gʻarbiy Xitoy, Mongoliya va Yevropa mamlakatlari uchun moliyaviy markaz sifatida joylashgan.

2022-yil holatiga koʻra, AIFC bilan ishlaydigan korxonalar soni 35 dan ortiq mamlakatdan 1046 ta kompaniyaga koʻpaydi. Bu kompaniyalar qatoriga Xitoy qurilish banki, Xitoy taraqqiyot banki va CICC (Hon Kong) va Wood & Co (Chexiya) kabi eng yirik investitsiya banklari kabi moliyaviy institutlar kiradi. AIFC raisining soʻzlariga koʻra, 2020-yil oxirigacha ularning soni 500 taga yetishi kutilmoqda.

2020-yil iyun oyida AIFC bilan hamkorlik qiluvchi kompaniyalar soni 500 taga yetdi. Kompaniyalar 35 ta davlatdan. 2020-yilning birinchi yarmida AIFC 122 ta yangi kompaniyani roʻyxatdan oʻtkazdi, ulardan 70 tasi COVID-19 pandemiyasi tufayli roʻyxatga olingan.

 

 
 https://aifc.kz/
 http://aifc.edu.kz/ 
Turkum:Qozogʻiston iqtisodiyoti
Turkum:Qozogʻiston moliyaviy xizmatlar kompaniyalari
Turkum:Ostona shirkatlari
Li Auto L6

Li Auto L6 — Xitoyning avtomobilsozlik kompaniyalaridan biri boʻlgan Li Auto tomonidan ishlab chiqariluvchi oʻrta oʻlchamli krassover.

 Yana qarang 

 Xitoy avtomobil ishlab chiqaruvchilari
 Shanxay Avtomobillar muzeyi
 Xitoy avtomobil sanoati

 

Turkum:Xitoy avtomobillari
Sarikoʻli tili

Sarikoʻli tili (shuningdek, sarikoʻli, selekur, sariqul, sariqul, sarikoʻli) — Xitoyning Shinjon viloyatidagi pomiriylar soʻzlashadigan janubi-sharqiy eroniy tillarining kichik guruhiga mansub til. Garchi u Tojikistonda soʻzlashuvchi, fors tilining lahjasi hisoblangan tegishli eron tilidan farq qilsa ham, Xitoyda rasmiy ravishda „tojik tili“ deb yuritiladi.
 

Turkum:Xitoy tillari
Turkum:Sarikoʻli tili
Tahir (Beypazarı)

Tahir – Turkiyaning Ankara viloyatiga qarashli Beypazari tumanida joylashgan mahallaMahalle , Turkey Civil Administration Departments Inventory. Retrieved 22 May 2023.. 2022-yil maʼlumotlariga koʻra, mahalla aholisi 226 nafarni tashkil etgan.

 

Turkum:Beypazarı tumanidagi mahallalar
Turkum:Koordinatalar Vikimaʼlumotlarda
Turkum:Alifbo boʻyicha aholi punktlari
Fasıl (Beypazarı)

Fasıl — Turkiyaning Ankara viloyatidagi Beypazari tumaniga qarashli mahallaMahalle , Turkey Civil Administration Departments Inventory. Retrieved 22 May 2023.. 2022-yilgi maʼlumotlarga koʻra aholisi 101 nafarni tashkil etadi.

 

Turkum:Beypazarı tumanidagi mahallalar
Turkum:Koordinatalar Vikimaʼlumotlarda
Turkum:Alifbo boʻyicha aholi punktlari
Birlik (Kitob tumani)

— Oʻzbekistonning Qashqadaryo viloyati Kitob tumanidagi qishloq.

 

Turkum:Qashqadaryo viloyati qishloqlari
Dmitriy Loban

Dmitriy Valentinovich Loban (1981-yil 3-may) — belaruslik paralimpiyachi (biatlon va togʻ changʻisi sport boʻyicha). Vankuver paralimpiya oʻyinlarining bronza medali sovrindori, Pxyonchxan paralimpiya oʻyinlarining ikki karra kumush medali sohibi, jahon kubogi sovrindori. Changʻichi Lidiya Grafeevaning turmush oʻrtogʻi. Dmitry Loban LW12 kategoriyasidagi musobaqalarda ishtirok etgan.

 Tarjimai holi 
Dmitriy Loban Brest viloyatining Gonchari qishlogʻida tugʻilgan. Kasb-hunar bilim yurtini tamomlagan. Undan soʻng, qishloqda quruvchilik va qishloq xoʻjaligi ishlari bilan shugʻullangan. 22 yoshida baxtsiz hodisa tufayli poyezdga urilgan va natijada shifokorlar uning oyoqlarini tizzadan past qismini amputatsiya qilishga majbur boʻlishgan. Minskdagi nogironlarni reabilitatsiya qilish markazida davolanganidan keyin Dmitriy nogironlar aravachasida raqsga tushishni mashq qilgan va hatto mamlakat chempioni boʻlganDmitriy Loban: „Jivu ojidaniyami startov“ .

Keyinchali Dmitriy nogironlar aravachasida sport bilan shugʻullana boshlagan va Belarussiyada eng kuchli sportchi deb eʼtirof etilgan. 2007-yilda esa changʻi sportiga qiziqib qolgan. Birinchi musobaqada u 40 nafar ishtirokchi orasida 12-oʻrinni egallagan. Finlandiyada oʻtkazilgan jahon chempionatida ikkita yoʻnalishda 4-oʻrinni egallagan. 2008-yilda Shvetsiyadagi musobaqalarda shohsupaga koʻtarilgan. 2009-yilgi mavsum natijalariga koʻra, umumjamoa hisobida 2-oʻrinni egallab, Kumush globusni qoʻlga kiritgan. 2010-yilda Fransiyada boʻlib oʻtgan changʻi poygasi boʻyicha jahon kubogida oʻzining birinchi sovrini qoʻlga kiritgan. Vankuverda boʻlib oʻtgan qishki paralimpiya oʻyinlarida esa 10 kmga klassik uslubdagi changʻi poygasi musobaqalarida bronza medalini qoʻlga kiritgan. Dmitriy Vankuverdagi musobaqada jiddiy jarohat bilan ishtirok etgan. Bronza medalini qoʻlga kiritgandan soʻng, u oʻz vatanida „Gʻalabaga boʻlgan ishtiyoqi uchun“ nomli mukofot bilan taqdirlangan.

2014-yilda Sochidagi oʻyinlarda Yuriy Buzanov murabbiyligi ostida Dmitriy changʻi va biatlon musobaqalarida qatnashgan. Changʻi poygasida 1 km masofaga yugurish musobaqasida ishtirok etgan. Lekin hatto yarim finalga ham chiqa olmagan. 10 km masofaga oʻtkazilgan changʻi poygasida 11-oʻrinni egallagan. Biatlon boʻyicha 7,5 km (6-oʻrin), 12,5 km (8-oʻrin) va 15 km (7-oʻrin) masofalarga masofalarga yugurish musobaqalarida ishtirok etgan.

2018-yilda Pxyonchxandagi Olimpiadada Dmitriy Belarus paralimpiya terma jamoasi sardori boʻlgan. 7,5 km masofaga biatlon sport turida kumush medalni qoʻlga kiritgan. Shuningdek, changʻi sporti boʻyicha sprint bahslarida kumush medalni qoʻlga kiritgan. Finalda amerikalik Andrew Soulga fotofinish natijasiga koʻra imkoniyatni boy bergan.

Xotini — Lidiya Grafeeva, paralimpiyachi. Dmitriy Lidiya bilan protezlash markazida tanishgan.

 

Turkum:Alifbo boʻyicha shaxsiyatlar
Turkum:Yashayotgan insonlar
Turkum:1981-yilda tugʻilganlar
Turkum:3-mayda tugʻilganlar
Turkum:Belarus sportchilari
Turkum:Brest viloyatida tugʻilganlar
Turkum:Biatlonchilar
Javid Gamzatov

Javid Shakirovich Gamzatov (1989-yil; 27-dekabr; Qizilyurt, Dogʻiston ASSR) — belaruslik Yunon-rum (klassik) kurashchi, Universiadaning bronza medali sovrindori (2013), jahon chempionatining bronza medali sohibi (2013), Rio-de-Janeyro olimpiadasining bronza medali sohibi. Belarus Respublikasida xizmat koʻrsatgan sport ustasi (2016). Lezgin millatiga mansub.

 Tarjimai holi 
Javid Gamzatov Dogʻistonda tugʻilgan. Javidning ota-onasi Dokuzparin tumanining Qurush qishlogʻidan. Qizilyurt shahridagi 1-bolalar va oʻsmirlar sport maktabida erkin kurash bilan shugʻullana boshlagan. Birinchi murabbiyi — Xaybulayev Xaybula Magomedrasulovich.

2006-yilda Belarus Respublikasiga koʻchib oʻtgan va u yerda Malik Eskendarov bilan birga mashgʻulotlarni davom ettirgan.

Belarus davlat universitetining yuridik fakultetini sirtdan tamomlagan.

Gamzatov Ulan-Batorda oʻtkazilgan birinchi jahon saralash turnirida gʻalaba qozonib, 2016yilgi yozgi olimpiya oʻyinlariga yoʻllanma olgan. Rio-de-Janeyrodagi olimpiadadagi ishtirokini qurʼa tashlash marosimidagi omad tufayli Javid toʻgʻridan-toʻgʻri ikkinchi davradan boshladi va xitoylik raqibi — Peng Feini ishonchli tarzda magʻlub etdi. Chorak finalda avstriyalik Amer Hrustanović magʻlub etildi. Yarim finalda Gamzatovning raqibi amaldagi jahon va Yevropa chempioni, ukrainalik Zhan Beleniuk boʻldi. Butun jang davomida Javid bir ochko ham qoʻlga kirita olmadi va 0:6 hisobida magʻlub boʻldi. Uchinchi oʻrin uchun kechgan bahsda Gamzatov qiyin bahsda bolgariyalik Nikolay Bayryakovni magʻlub etdi va bronza medalini qoʻlga kiritdi. Ushbu musobaqada Javid Gamzatov Belarus terma jamoasining yunon-rum kurashi boʻyicha medal olishga muvaffaq boʻlgan yagona vakiliga aylandi. Rio olimpiadasida Belarus Respublikasi sharafini 123 nafar sportchi himoya qilgan.

 Yutuqlari 

 2016-yilgi Rio-de-Janeyrodagi olimpiya oʻyinlarining bronza medali sovrindori.
 2013-yil Budapeshtda boʻlib oʻtgan jahon chempionatining bronza medali sovrindori.
 2013-yil Qozon shahrida oʻtkazilgan Universiadaning bronza medali sovrindori.

 

 
 Javid Gamzatovning Sports-Reference.com saytidagi sahifasi
 Javid Gamzatovning International Wrestling Database saytidagi sahifasi

Turkum:2016-yilgi Yozgi Olimpiada oʻyinlaridagi kurashchilari
Turkum:Yashayotgan insonlar
Turkum:1989-yilda tugʻilganlar
Turkum:27-dekabrda tugʻilganlar
Turkum:Belarus sportchilari
Turkum:Rossiyada tugʻilganlar
Toʻrt millat turniri 2000 (Shanxay)

2000-yilgi Xitoyning toʻrtta davlati turniri Xitoy Futbol Assotsiatsiyasi hamda Xalqaro Sport va dam olish qoʻmitasi (ISL) tomonidan mezbonlik qiladigan rasmiy xalqaro futbol turniri, Toʻrt Millat Turnirining ikkinchi mavsumi edi. 2000-yil 1-sentyabrdan 3-sentyabrgacha Xitoyning Shanxay shahrida boʻlib oʻtdi.

 Ishtirokchilar 
2000-yil iyul oyida Yaponiya, Eron va Quvayt taklifni rad etganidan soʻng toʻrtta ishtirokchi aniqlandi中国举办四国赛 受邀强队无一来.

 (host)
 
 
 

 Joylar 
 
Shanghai250x250pxShanxay stadioniSigʻimi: 56,842

 Oʻyinlar 
Barcha vaqtlar mahalliy, CST (UTC+8).

 Pley-off bosqichi 

 Yarim final 

 Uchinchi oʻrin uchun pley-off 

 Final 

 Statistika 

 Gol mualliflari 

 

Turkum:Oʻzbekiston milliy futbol terma jamoasi oʻyinlari
Turkum:Toʻrt millat turniri
Zsófia Kovács

Zsófia Kovács (2000-yil 6-aprel Dunaújvárosda tugʻilgan) — vengriyalik gimnastikachi. Vengriya tarixida uch karra Yevropa chempioni boʻlgan ilk ayol sportchi. 2016 va 2020-yilgi yozgi Olimpiada oʻyinlari ishtirokchisi. Vengriya gimnastika federatsiyasi tomonidan 2016-yilning eng yaxshi gimnastikachisi deb topilgan.

 Sportdagi faoliyati 
Olti yoshidan gimnastika bilan shugʻullanadi. 2014-yilda Sofiyada (Bolgariya) boʻlib oʻtgan oʻsmirlar oʻrtasidagi Yevropa chempionatida ishtirok etib, bu yerda shaxsiy koʻpkurashda 19-oʻrinni egallagan. Keyingi yili Kovács Tbilisida (Gruziya) boʻlib oʻtgan Yevropa yoshlar olimpiya festivalida ishtirok etib, koʻpkurashda beshinchi, yakkakurashda toʻrtinchi oʻrinni hamda brus va brevnda ikki bora yettinchi oʻrinni egallagan.

 2016 
2016-yilda gimnastikachi Shveysariyaning Bern shahrida boʻlib oʻtgan Yevropa chempionatida jamoaviy musobaqada Vengriya jamoasi tarkibida sakkizinchi oʻrinni, shuningdek, brusda beshinchi oʻrinni va tayanchda yettinchi oʻrinni egallagan. Rio-de-Janeyrodagi yozgi debyut Olimpiada oʻyinlarida saralash bosqichida 33-oʻrinni egallab, finalga chiqa olmagan.

 2017 
Yevropa chempionatida 1998-yildan beri Vengriya terma jamoasi uchun medalsiz Yevropa chempionatini toʻxtatib, koʻpkurashda kumush medalni qoʻlga kiritgan.

 2018 
Jarohati tufayli 2018-yilgi Yevropa chempionatini oʻtkazib yuborgan.

 2019 
Oyogʻidan olgan jarohati tufayli 2019-yil aprel oyida Polshaning Shetsin shahrida boʻlib oʻtgan Yevropa chempionatini tark etishga majbur boʻlgan.

Germaniyaning Shtutgart shahrida boʻlib oʻtgan jahon chempionatida koʻpkurashda 30-oʻrinni egallab, 2020-yilda Yaponiyaning Tokio shahrida boʻlib oʻtadigan yozgi Olimpiya oʻyinlariga individual litsenziyani qoʻlga kiritgan.

 2020 
Mersin shahrida (Turkiya) koronavirus pandemiyasi davrida oʻtkazilgan 2020-yilgi Yevropa chempionatida Zoya Sekeli, Chenge Mariya Bakkay, Mirtil Makovich va Dorina Bötsogyo bilan birgalikda jamoaviy bahslar finalida bronza medalini qoʻlga kiritgan. Tayanch va brus boʻyicha finalda ishonchli gʻalabalarni qoʻlga kiritgan va Vengriya tarixidagi birinchi ikki karra Yevropa chempioni boʻlgan.

 

Turkum:Vengriyalik sportchilar
Mari Kalkun

thumb|Kalkun 2020-yilda oʻz uyida konsert oʻtkazmoqda (Rudu Rahumaru tomonidan surat)
Mari Kalkun (1986-yil 1-aprelda tugʻilgan) — Estoniya zamonaviy-folklyor musiqachisi. 2007-yildan beri bir nechta qoʻshiqlarni chiqargan Runorum ansambli bilan mamlakatda va chet elda namoyish etgan. 2013-yilda Estoniyaning Ethno Music Awards tanlovida eng yaxshi qoʻshiqchi deb topilgan. 2018-yilgi Ilmamõtsan albumi Estoniya anʼanaviy xalq musiqasi, ayniqsa, Janubi-Sharqiy Estoniyadagi Kalkunning Võru qishloqlaridan ilhomlangan qoʻshiqlardan iborat.

 Biografiyasi 
Mari Kalkun 1986-yil 1-aprel kuni tugʻilgan. Estoniyaning janubi-sharqidagi Võru tumanida katta boʻlgan. Bolaligidan atrofdagi oʻrmonlar, qushlar va bogʻlardan ilhomlangan. Qarindoshi musiqachi va folklorist Andreas Kalkun bilan ham hamkorlik qilgan.

Birinchi navbatda Viljandi madaniyat akademiyasi madaniy menejment yoʻnalishini oʻqigan, keyin Estoniya musiqa va teatr akademiyasida musiqa yoʻnlaishida taʼlim olgan. Finlandiyaning Helsinki shahridagi Sibelius akademiyasida almashinuv dasturida anʼanaviy qoʻshiqchilik sohasinni magistrlik darajasi bilan bitirgan. Folklyor musiqasini jazz bilan uygʻunlashtirib, oʻz uslubini rivojlantirgan.

Kalkun nafaqat qoʻshiq kuylaydi, balki musiqasini ham yaratib, Estoniya sitari, pianino, akordeon va gitara kabi bir nechta asboblarni chala oladi. 2007-yilda oʻzining birinchi yakkaxon albomi Üü tulõk ni chiqargan. Muvaffaqiyati tufayli Fransiya, Buyuk Britaniya, Finlyandiya va Rossiyada konsertlariga taklif etilgan. 2009-yilda Yaponiyada estoniyalik sanʼatkor Pastacas bilan birga duet ijro etgan.

Keyingi albomlari orasida Dear Rain (2010), Tii ilo (2015) oʻzining finn bandasi Runorum va ona Võru dialektidagi Upa-upa ubinakõnõ (2015) kabilari mavjud. Ilmamõtsan 2017-yil noyabr oyida chiqarilgan. 12 ta eston va võru tillarida yozilgan qoʻshiqlardan iborat boʻlib, ularning aksariyati mahalliy shoirlardan ilhomlangan holda yozilgan.

 

 
Mari Kalkunning veb-sayti
Lana Gogoberidze

Lana Gogoberidze (1928-yil 13-oktyabr Tbilisida tugʻilgan) — gruziyalik kino rejissyor va siyosatchi. Yana bir mashhur gruziyalik ayol rejissyor Nutsa Gogoberidzening qizi.
 Biografiyasi 
Gogoberidze otasi Levan Gogoberidze 1937-yilda Buyuk Purge doirasida oʻldirilgan boʻlsa, onasi oʻn ikki yilga qamoqxonaga yuborilgan. Avval yetimxonaga yuborilgan va keyinchalik onasi qaytarib olgan. Rejissyor boʻlishni ham xohlagan, ammo ota-onasi taʼqib qilinganligi sababli, yetarlicha taʼlim ololmagan. Buning oʻrniga Tiflis davlat universitetida Wolt Witmanning ishini oʻrgangan. Stalin vafot etganidan soʻng Moskva davlat universiteti kinosanoat boʻlimida oʻqishga kirgan, 1958-yilda bitirgan. Gogoberidze 1975-yilda Tiflisdagi Rustaveli nomidagi teatr maktabida „Direktor“ studiyasini boshqargan.

1988-yilda Xalqaro xotin-qizlar direktorlari assotsiatsiyasi prezidenti boʻlgan. 1992-yildan 1995-yilgacha Gruziya parlamentida saylangan. 1996-yildan 2000-yilgacha Yevropa Kengashi Parlament Assambleyasi aʼzosi boʻlgan. 2004-yilda Gruziyaning Fransiyadagi elchisi sifatida faoliyat yuritgan.

Gogoberidzening fiksiya va hujjatli filmlari bir necha xalqaro mukofotlarga sazovor boʻlgan. Uning Kun kechadan uzoqroq filmi 1984-yil Cannes kino festivaliga kiritilgan. Shu yili 34-Berlin xalqaro kino festivali jurining aʼzosi boʻlgan. Shuningdek, SSRSS Davlat mukofotiga, Gruziya SSR Davlat mukofoti, Gruziya Respublikasi Xalq artisti va Fransiya faxriy legiyasi unvoniga ega.

Gogoberidze 1958-yildan boshlab arxitektor Vladimir Aleksi-Mesxishvili bilan turmush qurgan (1978-yil vafot etgan)Gwendolyn Audrey Foster (1995), Women Film Directors: An International Bio-Critical Dictionary, pp. 148-9. Greenwood Press, . Ikkita qizi bor, Salomé Aleksi ham rejissyor boʻladi.
 Siyosiy faoliyati 
1992-yilda Lana Gogoberidze Gruziya Respublikasi Davlat kengashi aʼzosi boʻlgan.

1992-yildan 1995-yilgacha Ertoba saylov blokidan partiya roʻyxati boʻyicha 3-chaqiriq Gruziya parlamentining deputati, 1995-yildan 1999-yilgacha — Gruziya fuqarolar ittifoqidan 4-chaqiriq Gruziya parlamentining deputati.

1999-yildan 2004-yilgacha Gruziyaning Yevropa Kengashidagi favqulodda va muxtor elchisi, 2004-yilda Gruziyaning Fransiyadagi elchisi boʻlgan.
English Vocabulary in Use Advanced

„English Vocabulary in Use Advanced“ — ingliz tili soʻz boyligi boʻyicha Michael McCarthy hamda Felicity O'Dell qalamiga mansub kitob. Ilk bor 2002-yil Kembrij shahrida Kembrij universiteti nashriyotida chop etilgan. 2013-yil va 2017-yillarda ayni nashriyotda asarning mos ravishda ikkinchi va uchinchi nashri bosilib chiqqan.

Qoʻllanma ingliz tilini yetuk darajada oʻzlashtirilgan va IELTS hamda TOEFL kabi standartlashtirilgan testlarga hozirlanayotganlar orasida keng qoʻllanadi. Asarning ingliz tilini boshlangʻich va yuqori-oʻrta darajada oʻzlashtirgan oʻquvchilar uchun yozilgan versiyalari ham mavjud. Oʻrtadan yuqori darajada oʻzlashtirgan til oʻrganuvchilari uchun moʻljallangan kitobni Clare Welch „Tefl“ nashri uchun yozgan taqrizida yuqori baholagan. 

 Yana qarang 
 „English Collocations in Use Advanced“
 „English Vocabulary in Use Elementary“
 „English Vocabulary in Use Upper-Intermediate“

 

 
 „English Vocabulary in Use Advanced“ Cambdridge universiteti nashriyoti saytida 

Turkum:Ingliz tili grammatikasi boʻyicha kitoblar
Mariya Mamashuk

Mariya Ruslanovna Mamashuk (1992-yil; 31-avgust; Zyabrovka; Gomel viloyati) — belaruslik erkin kurashchi, Yevropa chempioni, olimpiya va Yevropa oʻyinlari sovrindori. Belarus Respublikasining xalqaro toifadagi sport ustasi.

 Tarjimai holi 
1992-yil 31-avgustda Gomel viloyati, Gomel tumani, Zyabrovka qishlogʻida tugʻilgan.

Mariya Mamoshukning birinchi murabbiyi Pyotr Pavlovich Babey edi. Avvaliga Mariya Mamashukning onasi uning ushbu sportga boʻlgan qiziqishini qoʻllab-quvvatlamasdi. Ammo murabbiy Pyotr Babey mariyaning onasiga vaziyatni tushuntirdi va uni koʻndirdi. Shunday qilib, Mariya musobaqalarda qatnasha boshladi. Keyin esa Gomel olimpiya zaxiralari maktabi talabasi boʻldi. Gomel davlat universitetining jismoniy madaniyat fakultetini tamomlagan.

Mamashuk Gomeldagi bolalar va oʻsmirlar sport maktabida sport bilan shugʻullana boshlagan.

2009-yil Zrenjanin shahrida boʻlib oʻtgan kadetlar oʻrtasidagi Yevropa chempionatining 63 kilogrammgacha boʻlgan vazn toifasida kumush medalni qoʻlga kiritgan.

2012-yil Zagrebdagi oʻsmirlar oʻrtasidagi Yevropa chempionatida kumush medalni qoʻlga kiritgan.

2013-yil Qozonda boʻlib oʻtgan yozgi Universiadaning bronza medali sovrindori. Oʻsha yili jahon chempionatida 9-oʻrinni egallagan va Yevropa chempionatining birinchi bosqichda magʻlub boʻlgan.

2014-yilgi jahon chempionatida 7-oʻrinni egallagan. Oʻsha yili Yevropa chempionatining kumush medali va „Siolkovskiy“ nomli xalqaro turnirning bronza medalini qoʻlga kiritgan.

2015-yilgi jahon chempionatida 10-oʻrinni egallagan. 2015-yil Bokuda boʻlib oʻtgan Yevropa oʻyinlarining 63 kilogrammgacha boʻlgan vazn toifasida bronza medaliga ega boʻlgan. Oʻsha yiliyoshlar oʻrtasida Yevropa chempionligini qoʻlga kiritgan. Shuningdek, Germaniya Gran-prisida bronza, Polsha Open musobaqasida oltin medalni qoʻlga kiritgan.

2016-yilda Rigada boʻlib oʻtgan Yevropa chempionatida 69 kilogramm vazn toifasida oltin medalni qoʻlga kiritgan.

Gomelda yashaydi va ishlaydi.

 Mukofotlari 
Gomel davlat universitetida joylashgan muzeydagi koʻrgazmalardan biri M. R. Mamashukga bagʻishlangan.

 

Turkum:2016-yilgi Yozgi Olimpiada oʻyinlaridagi kurashchilari
Turkum:Yashayotgan insonlar
Turkum:1992-yilda tugʻilganlar
Turkum:31-avgustda tugʻilganlar
Turkum:Belarus sportchilari
Turkum:Gomel viloyatida tugʻilganlar
Turkum:Kurashchilar
Fallot triadasi

Fallot triadasi - tugʻma yurak nuqsoni. Fallot triadasi fransuz shifokori Etyen-Lui Artur Fallot nomi bilan atalgan.

 Morfologiyasi 
Fallot triadasi 3 ta morfologik komponentga ega boʻlgan koʻk yurak kasalligi deb ataladi:

 pulmonar arteriya qopqogʻi stenozi yoki yurakning oʻng qorinchasining chiqish yoʻllarining obstruktsiyasi;
 yurakning oʻng qorinchasining gipertrofiyasi;
 atriyal septal nuqsoni.

Birinchi ikkita komponent Fallot tetralogiyasi ga ham kiritilgan.

 Sabablari va xavf omillari 
Fallot triadasi tugʻma nuqson boʻlganligi sababli, uning paydo boʻlishining sababi homiladorlikning birinchi trimestr ida yurak mushaklarining joylashishi va shakllanishi bilan bogʻliq patologiya hisoblanadi.

Xavf omillari:

 Homilador ayolning yuqumli kasalliklari, masalan, qizamiq, qizilcha, gripp;
 Homilador ayollarning spirtli ichimliklar, nikotin va giyohvand moddalarni isteʼmol qilishlari;
 Surunkali xomilalik gipoksiyasi;
 Vitamin etishmasligi;
 Homilador ayol tanasiga gamma nurlari taʼsiri;

 Klinik koʻrinishlari 

 Oʻng qorincha chiquvchi boʻlimining stenozi (klapanli, subklapanli, oʻpkali oʻzak va oʻpka arteriyasi shoxlarining stenozi yoki kombinatsiyasi);
 Qorinchalararo toʻsiqning yuqori (subaortal) nuqsoni;
 Aortaning dekstrapozitsiyasi (oʻng tomonga surilishi);
 Oʻng qorincha gipertrofiyasi.
 Ovqatlanish paytida nafas qisilishi, yigʻlash, jismoniy faoliyat paytida keksa yoshda;
 Charchoq, passivlik;
 Shilliq pardalarning siyanozi;
 Jismoniy faoliyatdan keyin boʻyin tomirlarining shishishi va pulsatsiyasi;
 Jismoniy faoliyatdan keyin hushidan ketish;

Uzoq vaqt davom etganda:

 jismoniy rivojlanishning kechikishi;
 barmoqlarning qalinlashishi („Baraban tayoqchasi simptomi“)
 gepatomegali;
 gipertelorizm;
 8-12 yoshda siyanoz paydo boʻladi.

 Asoratlari 
Fallot triadasining eng koʻp uchraydigan asoratlari sifatida tromboemboliya, yuqumli endokardit va surunkali yurak etishmovchiligi rivojlanadi.

 Diagnostikasi 

 Toʻliq qon tahlili: qizil qon tanachalari va gemoglobin darajasining oshishi (gipoksiya oqibatlari);
 EKGda oʻng yurakning gipertrofiyasi belgilari;
 Oʻpka arteriyasi stenozi va interatrial septum tuzilishi patologiyasini aniqlash uchun angiografiya;
 Rentgen tekshiruvi oʻng qorinchaning kengayishini aniqlashga qaratilgan;
 Ekokardiyografiya;

 Davolash 
Fallot triadasi torakotomik kirish orqali jarrohlik yoʻli orqali davolanadi.

 

 
https://mymedic.uz/kasalliklar/yurak-tomir/fallo-tetradasi/

 Yana qarang: 

 Tugʻma yurak nuqsonlari

Turkum:Kardiologiya
Turkum:Kasalliklar
Turkum:Tugʻma nuqsonlar